**Szentendre Város Önkormányzata Képviselő-testületének 23/2024. (XI. 26.) önkormányzati rendelete**

**Szentendre Város zöldfelületeinek használatáról és a természeti értékek helyi védelméről szóló 25/2018. (XI.19.) önkormányzati rendelet módosításáról**

Szentendre Város Önkormányzat Képviselő-testülete Magyarország Alaptörvényének 32. cikk (1) bekezdésében biztosított jogkörében eljárva, a környezet védelmének általános szabályairól szóló 1995. évi LIII. törvény 48. § (2)-(4) bekezdésében és az 58. §-ban, a természet védelméről szóló 1996. évi LIII. törvény 24. § (1) bekezdésének b) pontjában kapott felhatalmazás alapján a következő rendeletet alkotja:

**1. §**

A Szentendre Város zöldfelületeinek használatáról és a természeti értékek helyi védelméről szóló 25/2018. (XI.19.) önkormányzati rendelet 20. §-a a következő (7) bekezdéssel egészül ki:

„(7) A védett terület részletes kezelési szabályait tartalmazó kezelési terv jelen rendelet 4. mellékletét képezi.”

**2. §**

A Szentendre Város zöldfelületeinek használatáról és a természeti értékek helyi védelméről szóló 25/2018. (XI.19.) önkormányzati rendelet az 1. melléklet szerinti 4. melléklettel egészül ki.

**3. §**

Ez a rendelet a kihirdetését követő napon lép hatályba.

Szentendre, 2024. november 21.

**Fülöp Zsolt dr. Ignácz Dávid**

polgármester jegyző

**Záradék:**

A rendelet 2024. november 26-án került kihirdetésre.

**dr. Ignácz Dávid**

jegyző

*1. melléklet a 23/2024. (XI. 26.) önkormányzati rendelethez*

***A Pannónia-tó (375/3 hrsz) helyi természetvédelmi terület természetvédelmi kezelési terve***

1. **Természetvédelmi gyakorlati célkitűzések**

* A terület jellegzetes tájképi értékeinek megőrzése, különös tekintettel a tóra, mint vizes élőhelyre, a nádasra*(Phragmitetum communis)*, a partmenti fás vegetációra, a környezetében még fellelhetó, a Tófenékre jellemző ecsetpázsitos mocsárrét *(Carici vulpinae-Alopecuretum pratensis),* magaskórósok *(Angelici – Cirsietum oleraacei)* és kaszálórétek *(Arrhenathero – Brometum erecti)* természetes és természetközeli társulásaira.
* Honos fafajok ültetése (fehér fűz, fekete- és fehér nyár) a kiöregedett, balesetveszélyes, előzetes vizsgálat alapján, engedéllyel kivágott fák helyére.
* A terület élővilágának és természetközeli élőhelyeinek megőrzése és fenntartása.
* A védett madárfajok táplálkozóterületének és élőhelyének megőrzése, háborítatlan fészkelésének biztosítása.
* Segítse elő a degradáció különböző fokán álló területek helyreállítását.
* Segítse elő a terület természetes élővilágát veszélyeztető invazív növény- és állatfajok visszaszorítását.
* A terület további természetvédelmi célú kutatásához a kedvező természeti feltételek biztosítása.
* Földmunkával járó tevékenység, épület elhelyezése a tó partélétől számított legalább 20m-es körzetben tilos a védelemmel érintett helyrajziszámon.

1. **Természetvédelmi stratégiák**

* Építmények létesítésének szabályozása a terület tájképi, természeti értékeinek megőrzése érdekében.
* A korábbi művi beavatkozások a terület vízháztartását és élőhelyeit érintő káros hatásainak mérséklése.
* A tóban található invazív halfajok szelektív halászattal való ritkítása (naphal *(Lepomis gibbosus)*, ezüstkárász *(Carassius gibelio)* és a törpeharcsa *(Ameiurus nebulosus)*), honos fajok telepítése a ritkítás után közvetlenül (széles kárász *(Carassius carassius)*, compó *(Tinca tinca)*). Haltelepítés a természetvédelmi szempontok figyelembevételével a működési terület szerint illetékes nemzetipark igazgatóság véleményével és felügyeletével történhet.
* A nádvágás rendjének és a vízi növényzet irtása feltételeinek szabályozása az 1. pontban meghatározott természetvédelmi célkitűzések elérése érdekében.
* Az inváziós fajok terjedése elleni védekezés, állományuk visszaszorítása, eltávolítása a területről.

1. **Természetvédelmi kezelési módok, korlátozások és tilalmak**
   1. **Művelési ághoz nem köthető természetvédelmi kezelési módok, korlátozásokés tilalmak**

* Az 1. pontban meghatározott természetvédelmi célkitűzések elérése érdekében vagy azzal összhangban végzett tevékenységek kivételével tilos a területen a tereprendezés és a területfeltöltés.
* A természetvédelmi területen tilos a tűzgyújtás.
* Az odvas fákat kímélni kell, balesetveszély esetén elsősorban a visszavágás javasolt.
* Tilos a vízkészletet mesterséges beavatkozással elvonni.
* A tó gépi kotrása tilos. Tilos a tómeder teljes terjedelmére kiterjedő, egy ütemben történő kotrása. Csak természetvédelmi indokból és természetvédelmi szakfelügyelettel történhet, a tervezésekor fel kell venni a kapcsolatot a működési terület szerint illetékes nemzeti park igazgatósággal.
* A terület gyepein, vizes élőhelyein és erdeiben a növényvédő szerek alkalmazása tilos.
* A környező épületekről a csapadékot természetes szűrőkön keresztül lehet csak a tóba engedni. Tetőfelületekről összegyűlt víz hordalékfogón keresztül, aszfaltozott, gépjárműforgalmat szolgáló felületekről hordalék- és olajfogó műtárgyon keresztül juttatható a tóba.
* A terület téli csúszásmentesítéséhez tilos sót használni.

**3.1.2. Élőhelyek kezelése, fenntartása**

* + - 1. **Víz felület**
* Vizekre és vízben élő szervezetekre veszélyes vagy közepesen veszélyes vegyszerek felhasználása tilos.
* Partvédelem csak természetes anyaggal végezhető. Nádtelepítés, nádpalló, rőzse használata megengedett.
* Nem őshonos halfajok telepítése tilos.
* Haltelepítés csak a természetvédelmi szempontok figyelembevételével, a működési területe szerint illetékes nemzeti park igazgatóság véleményével és felügyeletével történhet
* Tilos az illegális horgászat és a vízhez köthető élőlények gyűjtése.
  + - 1. **Nádas**
* A nádvágást mozaikosan kell elvégezni, 4 részre osztva a területet, adott évben csak az egyik rész vágható. A vízbe így folyamatosan kevesebb szervesanyag kerül be.
* A nádasok területének 50%-án a nádat lábon kell hagyni. A 50%-on lehet egyszerre learatni.
* Nádvágás a november 1-jétől február 15-ig tartó időszakban végezhető.
* Tilos a lábon álló nád égetése.
  + - 1. **Fás vegetáció**
* Természetes fásterületen fahasználat kizárólag az 1. pontban meghatározott természetvédelmi célokkal, valamint a természetvédelmi rendeltetéssel összhangban végezhető.
* Az idegenhonos fásszárú növények eltávolítása kívánatos.

**3.1.3. Fajok védelme**

* A területen tilos a horgászat és a vízhez köthető élőlények gyűjtése.
* A madárfajok fészkelő állományának megőrzése érdekében a nádas élőhelyet fenn kell tartani.

**3.1.4. Terület- és földhasználat**

* A partél nem változtatható meg.
* A területhasználó köteles az inváziós növények megtelepedését, terjedését megakadályozni és a már meglévő állományokat kiirtani (keskenylevelű ezüstfa (Elaeagnus angustifolia), akác (Robinia pseudoacacia), zöld juhar (Acer negundo), bálványfa (Ailanthus altissima)).
* Tilos a tűzgyújtás.
* Az elhagyott hulladék rendszeres gyűjtéséről a tulajdonosnak gondoskodni kell.